Wolkskool op radio: ‘Môre klas, welkom terug’ | Maroela Media
Foto ter illustrasie. (Foto: Jordan Hopkins/Unsplash.)
Die departement van basiese onderwys het aangedui dat die meeste leerders op Maandag 6 Julie weer by hul skole kan aanmeld.
“Sommige kinders gaan vreeslike opgewonde wees om terug te gaan want die skool is hulle plek van veiligheid, maar ander kinders gaan miskien bang wees omdat alles verander het. Onderwyseresse gaan maskers dra en hulle mag nie aan hulle maatjies vat nie. Ons kan veral nou begin help ons grondslagfase se kinders hiervoor voor te berei,” sê sy.
De Beer het met MD Greyling van Pretoria FM hieroor gesels. Sy verduidelik hoe ouers en onderwysers mekaar kan help om hierdie terugkeer so glad as moontlik te laat verloop. Foto’s: Storms eis talle lewens, saai verwoesting | Maroela Media
Foto’s: Storms eis talle lewens, saai verwoesting
Reddingswerkers soek in die puin in Itogon in die noorde van die Fillipyne na oorlewendes. Foto: AP Photo/Aaron Favila
Die supertifoon wat die naweek verwoesting in die Filippyne en China gesaai het, het reeds tot die dood van minstens 65 mense gelei.
Tifoon Mangkhut het tot talle modderstortings in die Filippyne gelei en tientalle mense is onder die puin vasgekeer. Reddingswerkers soek steeds onverpoos na moontlike oorlewendes.
Meer as 250 000 mense is deur Mangkhut, wat as die koning van storms beskryf is, geraak. Volgens berigte is tot 150 000 mense steeds in ontruimingsentrums.
Reddingswerkers verwyder ‘n liggaam uit die puin in Itogon in die noorde van die Fillipyne. Foto: AP Photo/Aaron Favila
Mangkhut het nadat dit verwoesting in die Filippyne gesaai het die suide van Hongkong getref en toe oor China beweeg terwyl dit na ŉ tropiese storm afgegradeer is. Minstens vier mense is in Guangdong dood.
Winde van tot 200 km/h is aangeteken met talle hoë geboue wat beskadig is en strate wat met puin besaai is. Mangkhut is die sterkste sikloon wat Hongkong sedert 1979 getref het. Honderde mense is beseer en miljoene mense is in die suide van China ontruim.
Die skade by ‘n waterfrontlandgoed in Hong Kong. Foto: AP Photo/Vincent Yu
Bane word weer oopgestel in Zhuhai in China se Guangdong-provinsie. Foto: Xinhau/Liang Xu (xmc)
Intussen het orkaan Florence, wat intussen tot ŉ tropiese depressie afgegradeer is, tot minstens 20 sterftes gelei in die Amerikaanse deelstate Noord- en Suid-Carolina.
Huise is onder water in Dillon in Suid-Carolina. Foto: AP Photo/Gerald Herbert
Daar heers intussen kommer dat die dodetal kan styg aangesien dit steeds reën en riviere oorstroom.
Die oorledenes sluit talle kinders in. ŉ Eenjarige seuntjie is Sondag dood nadat sy ma se motor deur vloedwater meegesleur is. Sy kon daarin slaag om uit die motor te kom en haar seuntjie ook uit te kry, maar die vloedwater het hom uit haar arms geruk. Sy liggaam is eers Maandag gekry.
‘n Man en sy hond wag om gered te word in Pollocksville in Noord-Carolina. Foto: AP Photo/Steve Helber
ŉ Drie maande oue seuntjie is dood nadat ŉ boom op sy gesin se woonwa geval het. ŉ Ma en haar agt maande oue seun is ook dood nadat ŉ reuseboom op hul huis geval het.
Florence het Maandagmiddag (SA tyd) verswak tot ŉ tropiese depressie met windspoed van sowat 45 km/h. Weens reënval van tot 1 000 mm oor dele van Suid- en Noord-Carolina is daar kommer dat riviere in sommige gebiede selfs verder kan styg.
Pollocksville, Noord-Carolina. Foto: AP Photo/Steve Helber
Dillon, Suid-Carolina. Foto: AP Photo/Gerald Herbert
Amerika China Filippyne foto's